Sülh quruculuğu prosesində qadınların səsini eşitmək\nBy: Nəzrin Qədimova-Akbulut\nNəzrin Qədimova-Akbulut, fəlsəfə elmləri doktoru (PhD), hal-hazırda Türkiyənin İstanbul şəhərində yerləşən Kadir Has Universitetinin Beynəlxalq və Avropa Təhlilləri Mərkəzində (Center for International and European Studies) təhlilçi vəzifəsində çalışır. “Milli kimliklər, regional parçalanma və Cənubi Qafqazda təhlükəsizlik icmasının qurma perspektivləri” adlı doktorluq dissertasiyasında Cənubi Qafqazdakı münaqişələr ilə bölgənin mövcud parçalanması arasındakı qarşılıqlı əlaqə təhlil edilmişdir. Onun tədqiqat maraqlarına, regionalizm, təhlükəsizlik və millətçilik nəzəriyyələri, eləcə də Cənubi Qafqaz və Avrasiyada münaqişələrin həlli kimi mövzular daxildir.\n44-günlük müharibə1 Dağlıq Qarabağ münaqişəsində yeni bir reallıq yaratdı. Eyni zamanda, müharibənin bitməsi ilə birlikdə Azərbaycan və erməni xalqları arasında birgəyaşayışın gələcəyi ilə bağlı yeni suallar ortaya çıxdı. Bu mərhələdə münaqişənin həlli üçün yeni üsullar və sülh quruculuğu üçün yeni təşəbbüslər ölkənin və bütövlükdə bölgənin gələcəyində həlledici rol oynaya bilər. Xalqlararası diplomatiya layihələri daxil olmaqla, sülh quruculuğu prosesində alternativ baxış sayəsində iki cəmiyyət arasında etimadın yenidən qurulması prosesində səmərəli nəticələr əldə edilə bilər. Bu baxımdan, ənənəvi olaraq, sülh danışıqlar`ından kənarda qalan qadınlar gələcəkdə iki millət arasındakı cəmiyyətlərarası dialoqun qurulmasında daha fəal iştirak etməlidirlər. Bunları nəzərə alaraq, qadınların sülh quruculuğu prosesində iştirakının Ermənistanla Azərbaycan arasındakı barışığa necə töhfə verə biləcəyinin müzakirəsi faydalı ola bilər.\n1980-ci illərin sonlarında Dağlıq Qarabağ münaqişəsi başladıqdan sonra həm Azərbaycanda, həm də Ermənistanda münaqişənin həlli prosesi, əsasən, dövlət rəsmiləri tərəfindən idarə olunurdu. Üstəlik, hər iki ölkədə siyasi dəyişikliklər inkişaf etdikcə, vətəndaş cəmiyyəti və qeyri-hökümət təşkilatlarının iştirakı getdikcə məhdudlaşırdı. Nəticədə dövlət rəsmiləri tərəfindən aparılan danışıqlar qeyri-şəffaf keçirilirdi və cəmiyyətin geniş qruplarının tələblərini nəzərə almırdı. Beynəlxalq səviyyədə isə danışıqlar prosesi ATƏT-in Minsk Qrupu çərçivəsində aparılsa da, qrupun məhdud mexanizmi yerli qadınların danışıqlarda iştirakına imkan vermirdi. Qeyd etmək lazımdır ki, 1992-ci ildən etibarən, Minsk Qrupunun 20 ildən artıq çalışdığı müddətdə beynəlxalq həmsədrlərin və ya vasitəçilərin arasında bir nəfər də olsa qadın iştirak etməmişdir. Bu onu göstərir ki, təkcə Azərbaycanda və Ermənistanda deyil, eləcə də, Fransa və ABŞ kimi demokratik və inkişaf etmiş ölkələrdə belə qadınların danışıqlarda və xarici siyasətdə iştiraki hələ də kifayət qədər çox deyil. Bundan əlavə, Azərbaycanda və Ermənistanda qadınların danışıqlarda və sülh quruculuğu təşəbbüslərində iştirakının məhdud olması, əsasən, qərar qəbuletmə (decision-making) proseslərində və bunu özündə ehtiva edən vəzifələrdə qadınların iştirak səviyyəsinin aşağı olması ilə əlaqədardır. Buna baxmayaraq, birinci Qarabağ müharibəsi zamanı, eləcə də sonraki illərdə iki ölkə arasındakı sülhməramlı layihələrdə iştirak edən qadınlar bir neçə çox önəmli nailiyyətlər əldə etmişdirlər. Onların arasında Helsinki Vətəndaş Assambleyasının (HVA) Azərbaycan və Ermənistan nümayəndəliklərinin rəhbərləri, Arzu Abdullayeva ilə Anahit Bayandurun birinci Qarabağ müharibəsi zamanı əsirlərin mübadiləsində “Sülh dəhlizi” qura bilməsini, nəticədə beş yüzdən artıq girovun azad olunmasını, itkin düşənlərin axtarışı üçün şəraitin yaradılmasını qeyd etmək lazımdır. 1992-ci ildə hər iki xanım qeyd olunan fəaliyyətlərinə görə Olof Palm Sülh Mükafatına layiq görülmüşdürlər.\nÜmumiyyətlə, dünya miqyasında oxşar münaqişələrin həlli ilə bağlı araşdırmalar onu göstərir ki, barışıq prosesi cəmiyyətin daha geniş təbəqələrinin danışıqlar prosesinə cəlb olunmasını tələb edir. Xalqlararası diplomatiya səviyyəsində dəstəklənən barışığın davamlılığı, siyasi elitlər tərəfindən əldə edilən sülhdən daha güclü və uzun müddətlidir (Porter, 250). Cəmiyyətin müxtəlif qruplarının, o cümlədən, qadınların və gənclərin iştirakı ilə planlanan addımlar gərginliyin azaldılmasına və iki millət arasında etimadın inkişafına kömək edə bilər. Daha geniş qrupların iştirakı ortaya yeni fikirlər gətirməklə, münaqişənin həll yollarının genişlənməsində və barışıq prosesinin inkişafında əhəmiyyətli rol oynaya bilər. Eyni zamanda, qadınların danışıqlar prosesində iştirakı barışığın bir neçə səbəbdən asanlaşmasını təmin edir. Araşdırmalar göstərir ki, vətəndaş cəmiyyəti və qadın qrupları danışıqlara daxil olduqda, əldə edilən sülh müqavilələrinin 35 %-idaha uzun müddətli nəticələrə gətirir. Qadın təşkilatlarının danışıqlar prosesinə cəlb edilməsi, münaqişənin qadın anlayışını təqdim edir, eləcə də, münaqişənin fərqli həll yollarını və sülhə töhvə verə biləcək “sülh agentlərinin” əhatəsini genişləndirir. Qadınlararası diplomatiya, xüsusilə barışığa təkan verir. Paylaşılan təcrübələr qarşılıqlı anlaşmanı təşviq edir, eləcə də şəxsi təcrübələrdən və gender bərabərliyi kimi ortaq hədəflər qadınlar arasında ümumi cəhətlərin aşkarlanmasına təkan verir. Bu baxımdan, qadınlararası diplomatiya layihələri hər iki cəmiyyətdə qadın haqları məsələsi, onların ictimai və siyasi həyatdan kənarlaşdırılması kimi oxşarlıqların tapılmasına kömək edə bilər. Bundan əlavə, qadınlar icmalarında əhəmiyyətli rol oynadıqlarından, icmanın gündəlik ehtiyaclarını nəzərə alaraq, sülh müqavilələrinin həyata keçirilməsini qiymətləndirib həll yollarını daha geniş aspektlərdə təklif edə bilərlər. Beləliklə, qadınlar ailə ehtiyacları ilə əlaqədar konkret məsələlərə (su təchizatı, tibb, təhsil məsələləri və s.) diqqət yetirdikləri üçün müxtəlif problemlərin və münaqişələrin həllinə fərqli yanaşmalar təqdim edə bilərlər.\nSülh quruculuğu və danışıqlar prosesində qadınların iştirakını təhlil edərkən, qadınların dünya səviyyəsində, ənənəvi olaraq, bu sahədə çox məhdud şəkildə təmsil olunduqlarını görmək olar. 1995-ci ildə Bosniya münaqişəsində Dayton barışıq danışıqları zamanı qadınlar iştirak etmirdi; 1999-cu ildə Kosovo münaqişəsində Ramboullet danışıqlarına yalnız bir qadın qoşulmuşdu. Qadınların idarəetmə və qərar qəbuletmə səlahiyyətlərini ehtiva edən vəzifələrə cəlb edilməsinin zəruriyyəti 1995-ci ildə Pekində keçirilən IV Qadınlar Dünya Konfransında bəyan edilmişdir. Bu konfransda qəbul edilmiş Fəaliyyət Platforması, qadınların qərar qəbuletmə vəzifələrinə irəliləməsi üçün əsas maneələri- yoxsulluq, təhsil, şiddət, insan resursları, media, ətraf mühit, silahlı qarşıdurma kimi səbəbləri müəyyənləşdirmişdi. 2000-ci ildə BMT-nin Təhlükəsizlik Şurası tərəfindən 1325 nömrəli qətnamənin qəbul edilməsi, qadınların qərar qəbuletmə prosesində iştirakının artırılması üçün məsələnin yüksək səviyyədə müzakirələrin əhəmiyyətinə diqqət çəkdi. Qətnamə silahlı münaqişələrin qadınlar və uşaqlar üzərində təsirini, eləcə də, sülhməramlı əməliyyatlarda gender perspektivlərini tətbiq etməyin vacibliyini qeyd etmişdir. Qətnamənin icrası üçün BMT katibi BMT üzv dövlətlərini milli fəaliyyət istiqamətlərini əks etdirən Milli Fəaliyyət Planı (MFP) hazırlamağa çağırmışdı. 2020-ci ilin oktyabr ayında dünyanın 88 ölkəsində qadınlar, sülh və təhlükəsizliklə bağlı Milli Fəaliyyət Planı qəbul edilmişdir. Dünyada qətnamənin tətbiqinə dair bəzi müsbət nümunələr də var: 2002-ci ildə Şri-Lankada aparılan sülh danışıqları zamanı Şri Lanka hökuməti ilə silahlı müxalifət LTTE qrupunun qadın nümayəndələri arasında aparılan danışıqlar üçün Gender Alt Komitəsi yaradılmışdı (Villellas, 7).2014-cü ildə Filippin hökuməti və Moro İslam Qurtuluş Cəbhəsi uzun müddət davam edən münaqişənin həllinə gətirən sülh müqaviləsi imzaladı; qadınlar hökumətin danışıqlar qrupunun 50%-ni, imzalayanların 25%-ni təşkil edirdi. Bu tendensiya, eyni zamanda, onu göstərir ki, liberal qərb ölkələrinin ənənəvi olaraq qadınların xarici işlər və müdafiə nazirliklərində, eləcə də, sülh quruculuğu təşəbbüslərində daha yüksək gender bərabərliyi səviyyəsinə nail olmaları ilə bərabər,günümüzdə inkişaf etməkdə olan ölkələrdə də müsbət dəyişikliklər nəzərə çarpır. Gürcüstanda bir neçə qadın layihələri icmalararası dialoqun təşviqində, icma əsaslı fəallıqla sülh quruculuğu təşəbbüslərinin qurulmasında və rəsmi diplomatiyay ilə ortaq körpü yaradılmasında böyük rol oynamışdır. Bu cür layihələrdən biri olan “Qadınlar Sülh Naminə” təşəbbüsü münaqişə tərəfləri arasında dialoq üçün bir platforma yaratmış, yerli icmaların (Abxaziya, Cənubi Osetiya və Gürcüstan) qadınlarını siyasi və sülh quruculuğu proseslərində daha fəal iştirak etmələyə təşviq etmişdir. Təşəbbüsün əsas məqsədinə görə jurnalist, tədqiqatçı və ya münaqişənin qurbanı olan hər bir qadın öz fikrini, təcrübəsini və ya təklifini, sadəcə öz icmasının nümayəndələrinə deyil, qarşı tərəfə də çatdırmaq üçün bu platformadan istifadə edib, icmaların bir-birinə olan münasibətini dəyişdirməklə, qadınların və digər münaqişə qurbanlarının bir-birinə etimadını yenidən quraraq, münaqişənin gələcəyinə təsir edə bilər. Bunun üçün hər qadının səsi olduqca əhəmiyyətlidir. Eyni zamanda, bu cür təşəbbüs qadın jurnalistləri və mütəxəssisləri yetişdirərək, qadın problemləri, gender bərabərliyi, 1325 nömrəli qətnamənin həyata keçirilməsi kimi mövzularda qərəzsiz və fikir müxtəlifliyini nəzərə alan materialların hazırlanması üçün gözəl imkan yaradır.\nDağlıq Qarabağ münaqişəsində qadınların danışıqlar prosesinə cəlb edilməsi olduqca məhduddur ki, bu da, iki səbəblə izah oluna bilər. Bir tərəfdən, Cənubi Qafqazda qadınların rolu, ənənəvi olaraq siyasi fəal kimi deyil, daha çox ana və ya ailə üzvü kimi qəbul olunur ki, bu da onların yüksək səviyyəli müzakirələrdə iştirak etməməsinə səbəb olur (Kvinna till Kvinna, 2019). Yerli parlamentlərdə qadınların sayı çox deyil, danışıqlar səviyyəsində isə diplomatların arasında qadınlar demək olar ki, təmsil olunmurlar (Council on Foreign Relations, 2019). Digər tərəfdən, dünya miqyasında qadınlar xalq diplomatiyası (Track II) yolu ilə sülh quruculuğu və danışıqlar prosesində fəal iştirak etdikləri halda, Azərbaycanda son illər ərzində bu cür təşəbbüslərin dəstəyi və eləcə də, vətəndaş cəmiyyəti təşkilatlarının iştirakı münaqişənin həll prosesindən məhdudlaşdırılmışdır. Buna baxmayaraq, münaqişənin təxminən 30 illik danışıqlar təcrübəsi müddətində yerli təşəbbüslərin auditoriyasının genişləndirməsində bəzi müsbət nəticələr əldə edilmişdir. Bunlardan biri, 2010-cu ilin iyun ayından etibarən, Avropa Komissiyası tərəfindən dəstəklənən “Dağlıq Qarabağ münaqişəsinin sülh yolu ilə həllinə dair Avropa Tərəfdaşlığı” (European Partnership for the Peaceful Settlement of the Conflict over Nagorno-Karabakh, EPNK) təşəbbüsü və onun fəaliyyəti idi. Təşəbbüsün təşkil etdiyi iclaslarda müxtəlif tərəflər, o cümlədən, qadınlar, gənclər, jurnalistlər və ekspertlər iştirak edirdilər. Bundan əlavə, “Kvinna till Kvinna” təşkilatının hazırladığı 2013 və 2020-ci illərin hesabatlarında qadınların barışıq təşəbbüslərinə daha geniş cəlb edilməsi üçün lazımlı addımlar barədə bəzi faydalı tövsiyələr qeyd olunmuşdur.\n2013-cü ildə Ermənistan və Azərbaycanda bir sıra sülh qurucu qeyri-hökümət təşkilatları 1325 nömrəli qətnamənin tətbiqi, eləcə də, Qadınlar, Sülh və Təhlükəsizlik üzrə Milli Fəaliyyət Planlarının qəbul edilməsinin təmin edilməsi üçün iki işçi qrupu yaratmışdılar. (Walsh, 2014). Həmin il Ermənistandakı bir qrup QHT münaqişənin yerli qadınlara təsirini, eləcə də, qadınların idarəetmədə, sülh danışıqlarında, təhlükəsizlik sektorunda və sülhməramlı nümayəndəliklərdə iştirak səviyyəsini təhlil edən bir hesabat hazırladı. 2019-cu ildə Ermənistan 1325 nömrəli qətnaməyə dair ilk Milli Fəaliyyət Planını qəbul etdi. Azərbaycanda isə 1325 nömrəli qətnaməyə dəstək bəyannaməsi 2002-ci ildə qəbul edilsə də, Milli Fəaliyyət Planı layihəsi hələ də Milli Məclisdə müzakirə mərhələsindədir (Kvinna till Kvinna, 2020). Bununla bağlı, Azərbaycanda danışıqlar prosesində qadınların rolunun mövcud vəziyyətini təhlil etmək üçün hesabatın hazırlanması və parlament tərəfindən Milli Fəaliyyət Planının (MFP) qəbul edilməsi kimi önəmli addımlar gələcək danışıqlara əhəmiyyətli dərəcədə kömək edə bilər. Bu baxımdan, MFP-nin qəbul edilməsi qadınlar və yerli hökümət orqanları arasında qətnamə və danışıqlar prosesi ilə bağlı qadınların rolu haqqında məlumatın yayılmasında, eləcə də, münaqişədə qadınların prioritetlərin və problemlərin müəyyənləşdirilməsində, qadınlararası diplomatiyadan istifadə etməklə Azərbaycan və Ermənistan qadınları arasında cəmiyyətlərarası dialoqa etimad yaratmaq üçün layihələrin hazırlanmasında kömək edə bilər.\n44-günlük müharibədən və Dağlıq Qarabağ ətrafındakı yeddi rayonun işğaldan azad edilməsindən sonra Azərbaycanın xalqlararası diplomatiyaya və yerli layihələrə cəlb olunmasına daha açıq olacağını gözləmək olar. Bu gün sülh quruculuğu prosesində düzgün və faydalı bir strategiya yaratmaq üçün münaqişənin 30 illik sülhquruculuq təcrübəsindən, eləcə də dünyadakı müsbət nümunələrdən istifadə etmək çox vacibdir. Dağlıq Qarabağın iki icması arasında təşkil olunacaq görüşlərə daha çox qadın cəlb edilməlidir ki, münaqişənin həlli üçün daha geniş anlayış və daha səmərəli təkliflər irəli sürülsün. Gürcüstanın icmalararası ünsiyyət platforması təcrübəsi auditoriyanı genişləndirib, sülh quruculuğu təşəbbüslərində iştirak etmək istəyən qadınları bu prosesə cəlb edə bilər. BMT Təhlükəsizlik Şurasının 1325 nömrəli qətnaməsinin həyata keçirilməsi üçün ölkə miqyasında gender sahəsində işləyən yerli təşkilatların bu məsələyə cəlb olunması, eləcə də, hökümət səviyyəsində Milli Fəaliyyət Planının qəbul olunması zəruridir. Danışıqlar prosesinə müsbət təsir göstərə biləcək və eyni zamanda qadınların cəmiyyətdəki mövqelərini gücləndirə biləcək yeni layihələr təklif edilməlidir. Bu cür layihələr vətəndaş cəmiyyəti, eləcə də yerli icmalar tərəfindən təbliğ edilməlidir. Dəyişikliklərin əksəriyyəti birbaşa dövlət rəhbərliklərinin siyasi iradəsindən və ictimai diplomatiyanı təşviq etmək istəklərindən asılı olsa da, Azərbaycanın ikinci Qarabağ müharibəsindəki qələbəsi və yeni reallıq iki icma arasında dialoq qurmaq üçün yeni fürsətlər yaradır. Gələcək dəyişikliklərin münaqişənin həlli üçün zəmin yaratdığı təqdirdə, qadınların sülh quruculuğu təşəbbüslərində iştirakı bu dəyişikliklərin uzunömürlü olması və bölgədə sabit sülhün yaranması üçün olduqca önəmli olacaqdır.\n1 – 44 gün sürən ikinci Qarabağ müharibəsi 27 sentyabr 2020-ci il tarixində başlayıb, 10 noyabr 2020-ci il tarixində başa çatmışdı.\nCárdenas, M.L. (2019), “Women-to-Women Diplomacy in Georgia: A Peacebuilding Strategy in Frozen Conflict”, Civil Wars, vol. 21, no. 3, pp. 385-409, DOI: 10.1080/13698249.2019.1667713.\nCouncil on Foreign Relations (2019), “Armenia-Azerbaijan Case Study: March 2019 Peace Talks”, Council on Foreign Relations, https://www.cfr.org/womens-participation-in-peace-processes/armenia-azerbaijan.\nFreizer, S. (2014), “Twenty Years after the Nagorny Karabakh Ceasefire: an Opportunity to Move Towards More Inclusive Conflict Resolution”, Caucasus Survey, vol. 1, no. 2, pp. 109-122. DOI: 10.1080/23761199.2014.11417295.\nJocbalis, M. (2016), “Transformative Gender Narratives in South Caucasus: Conversations with NGO Women in the Armenian-Azeri conflict”, Malmö University, https://www.diva-portal.org/smash/get/diva2:1482089/FULLTEXT01.pdf\nKvinna till Kvinna Foundation (2019), “Listen to Her – Gendered Effects of the conflict over Nagorno-Karabakh and Women’s Priorities for Peace”, Kvinna till Kvinna Foundation, https://kvinnatillkvinna.org/publications/listen-to-her-gendered-effects-of-the-conflict-over-nagorno-karabakh-and-womens-priorities-for-peace/\nNemsitsveridze-Daniels, A., Zillen, E., Saleh, O., Jegorova-Askerova, R. (2020), “The Missing Peace”, Kvinna till Kvinna Foundation, https://kvinnatillkvinna.org/wp-content/uploads/2020/10/The-Missing-Peace.pdf\nO’Reilly, M., Suilleabhain, A., Paffenholz, T., (2015), “Reimagining Peacemaking: Women’s Roles in Peace Processes”, International Peace Institute, https://www.ipinst.org/wp-content/uploads/2015/06/IPI-E-pub-Reimagining-Peacemaking.pdf\nPorter, E. (2003), “Women, Political Decision-Making, and Peace-Building”, Global Change, Peace & Security, vol.15, no. 3, pp. 245-262. DOI: 10.1080/0951274032000124965\nVillellas, M. (2010), “The Role of Women in Peacebuilding: Proposals for the Implementation of 1325 Resolution”, Escola de Cultura de Pau, pp. 1-21.\nWalsh, S. (2014), “Nagorno-Karabakh: a Gender Inclusive Approach to Peace”, Open Democracy, 9 October, https://www.opendemocracy.net/en/odr/nagornokarabakh-gender-inclusive-approach-to-peace/\nPrevious Post: Su çatışmazlığı həm də gender məsələsidir\nNext Post: İkinci Cins: Niyə üstünlük həyat bəxş edən qadına deyil, öldürən kişiyə verildi?


Xətainin icra başçısı haqqında ağır ittiham... » Vertikal.az\nXətainin icra başçısı haqqında ağır ittiham...\nTarix: 11-05-2016, 09:49 | Çap et\n"Mehriban Əliyeva problemimin həllinə göstəriş versə də Razim Məmmədov buna əməl etmədi"\nXətai Rayonunda yaşayan Qurbanova Qönçə Hacıağa qızı müraciət edib.\nQönçə xanımın sözlərinə görə, Xətai Rayonu İcra Hakimiyyətinin başçısı Razim Məmmədov ona məxsus olan torpağı mənimsəyib:\n“Mən tək anayam, 3 uşağım var. Övladlarımın 2-si astma xəstəsidir. Evim qəzalı vəziyyətə düşüb uçub. Bununla bağlı Fövqaladə Hallar Nazirliyinin, Xətai Rayonu İcra Hakimiyyətinin aktı var. Oğlum məcbur olub qəbiristanlıqda 15 kvadratlıq ev tikib orada yaşayırıq. Bundan əlavə sənədlərlə şəxsən mənə məxsus olan və evimin 200 metrliyində olan 12 sot torpağımı da icra hakimiyəti mənimsəyib.\nRazim Məmmədov mənə məxsus o torpağı “Delfin MMC” yə sataraq pulunu mənimsəyib. Xətai Rayonu, 29-44 cü məhəllə ev 131 - də olan evimi heç kim təmir etmədi. Mənə nə kompenasasiya veriblər, nə də evimi təmir edirlər.\nMən məsələ ilə bağlı 2014-cü ildə Mehriban Əliyeva ilə də görüşmüşdüm. O, problemimin həll olması üçün göstəriş versə də onun tapşırığına əməl etmirlər. Razim Məmmədov bütün vasitələrdən istifadə edərək mənim problemimi gizlətməklə məşğuldur.”


Şahin Əzimov: “Xocalıda ata-analarını itirmiş uşaqlar artıq özləri valideyndirlər”\nXocalı, 25 fevral 1992-ci il. Qara təqvim kimi nəinki xocalılıların, xalqımızın, əslində isə bu gün demək olar ki, sülhsevər bəşəriyyətin tarixinə qanla yazılıb. O müdhiş günlərin ağrı-acısını unutmaq mümkün deyil. Yalnız ona görə yox ki, xocalılılar müsibət yaşadı.\nXocalı müsibətləri dünyaya yayılarkən 25 uşağın ata-anasızlıq dərdindən ayrıca söz açldı. O günlərdə həmin uşaqların dili söz tutmurdu, bəzilərinin heç bir yaşı da yox idi. Lakin ağlı kəsən, yaddaşına qanla yazılanları da oldu. Bu gün onlar danışır. “25-lər” kimi tanınan ata-anasızlardan biri də Şahin Həsənbala oğlu Əzimovdur. 1974-cü il oktyabrın 18-də Xocalı rayonunun Ballıca kəndində anadan olub. Erməni separatçıları Əzimovların Ballıcadakı evini yandırdıqdan sonra ailə 1988-ci ilin sentyabrında Xocalıya köçmək məcburiyyətində qalıb. Xocalıda fin tipli evlərdə məskunlaşıblar. Ailə başçısı Həsənbala kişi Xocalıda ipək fabrikində gözətçi işləyib. Böyük oğlu Hüsü ilə Xocalının müdafiəsində dayanıblar. Şahin isə çörək sexində işləyib...\nO günlərdən danışmaq nə qədər ağır olsa da, təsadüf nəticəsində erməni gülləsindən yayınaraq həyatda qalan və əsir düşməyən Şahin Əzimov həmin müsibətli günü acı-acı xatırlayır: “...1992-ci il fevral ayının 25-i axşam saat 10-11 radələri olardı. Ermənilər hər tərəfdən zirehli texnikalarla hücuma keçdilər. Evləri yandıra-yandıra yaxınlaşırdılar. Mən qaçıb zirzəmilərdə ümidlə kömək gözləyən bəzi ailələrə şəhəri tərk etmək lazım olduğunu bildirdim. Qonşumuz Əlövsətin ailəsi ilə birlikdə şəhərdən çıxmağa çalışdıq. Asfaltı keçəndə bizi gülləbaran etdilər. Qarqarçayı keçərək Qaraqaya istiqamətində gedən camaata birtəhər ki, qoşulduq. Yolda qalan qocalara, yaralılara baxanda insanı dəhşət bürüyürdü. Bacımın qayınanası Çiçək xalaya kömək edirdim. Onun corabı islandığından buz bağlamışdı. Corabın buzunu qırıb cibimə qoydum ki, isinəndən sonra ayağına geydirim. Lakin erməni vəhşiləri onu vurdular. Corabını cibimdə Ağdamadək gətirmişdim...”\nFikri qırılır. Sanki o müdhiş günləri keçirir. Həyəcandan səsi boğulur. Amma danışır. Deyir ki, insanlar erməni vandalizmini yaxşı tanısın, unutmasın: “Əkin yerini keçəndə ermənilər bizi BTR, BMP-lərlə atəşə tutdular. Sanki insanları zəmi kimi biçirdilər. Heç kəsə aman vermirdilər. Bibim Dilarə, altı yaşlı oğlu Natiq oradaca qaldılar. Təsadüf nəticəsində sağ qalanların hərəsi bir tərəfə səpələndi. Mən qaratikanlı qayanı aşıb ata-anamın yanına gəlib çatdım. Ermənilər bizi yenidən görüb atəşə tutdular. Qonşumuz Teybəni, əmimin nəvəsi Aynuru vurmuşdular. Mənfurlar xəndəklərdə gizlənən dinc sakinləri qətlə yetirmişdilər. Onlar heç kimə rəhm etmirdilər. Qardaşım Hüsü və başqaları yolu açmaq üçün qabağa düşmüşdülər. Onlarla aramızda olan məsafə xeyli artmışdı. Yaralanmış atamı, anamı ermənilər amansızcasına güllələmişdilər. Üç-dörd nəfərlə birlikdə Ağdama tərəf gedəndə ermənilər qarşımızı kəsib təslim olmağımızı istədilər. Lakin biz təslim olmayaraq oradan aralaşdıq. Ermənilər bizi buraxıb, yaxınlığımızda olan təxminən 250 nəfərlik dəstənin qarşısını kəsdilər. Ağdamda məni görən yaxınlarım gözlərinə inanmadılar ki, sağ-salamat çıxa bilmişəm...”\nŞahin Əzimov Gəncə şəhəri ərazisində salınmış 600 ailəlik qəsəbədə müvəqqəti məskunlaşıb. Bizimlə söhbət zamanı ona daha bir zəng gəldi. Məlum oldu ki, sabah onu Ağdama çağırırlar. Böyük Zəfərin sevincini yaşayan hər vətəndaş kimi, Şahin də işğaldan azad olunmuş topraqlarımıza qədəm qoyacağı üçün həyəcanlı idi. Ağdama səfərinin Şahin üçün sevincli olduğu qədər, böyük anlamı da var. O, 29 il bundan əvvəl Xocalıdan erməni quldurlarının güllə yağışından təsadüfən sağ çıxaraq Ağdama pənah gətirmişdi. İndi ata-anasının, həmyerlilərinin uyuduğu Ağdamın Şəhidlər xiyabanına gedərək onların məzarlarını ziyarət etmək imkanı yaranmışdı.\nVətən müharibəsində xilaskar ordumuz Xocalı soyqırımının törədilməsində əli olan cinayətkarları da məhv etdi. Şəhidlərimizin qisası alındı. Xocalılılar artıq ədalət simvolu olan Xocalıya qayıdış gününə hazırlaşırlar. Yolunuz açıq, arzularınız və istəkləriniz çin olsun.


F.Massadan növbəti bloq yazısı: “Ferstappen mükəmməl olduğunu sübut etməlidir” | Formula1 Azərbaycanda\nF.Massadan növbəti bloq yazısı: “Ferstappen mükəmməl olduğunu sübut etməlidir”\nF-1.az bildirir ki, Felipe Massa MotorSport.Com saytında növbəti bloq yazısını yayıb və yazısında onun üçün çətin keçən İspaniya QP-dən, Həmilton və Rosberq arasında yaşanan qəzadan və Maks Ferstappenin ilk qələbəsindən danışıb.\nFelipe Massa: “Yarışın sonunda çempionat üçün faydalı xallar alsam da, Barselonadakı həftəsonu gözlədiyimdən çətin keçdi. Sıralanma turu Williams Martini Racing üçün gözlədiyimizdən çətin keçdi.\nBirinci seansın bitməsinə bir neçə dəqiqə qalmış sürətli dövrə vurmaq üçün trasa çıxdım və hesablanmalara görə, asanlıqla ikinci seansa keçməli idim. Amma 3-cü və 7-ci döngələrdə trafik var idi və burada 0.4 saniyə vaxt itirdim. Boksa qayıdıb, 2-ci dəfə sürətli dövrə vurmaq üçün vaxtım çatmadı.\nAncaq rəqiblərim ilk dövrələrini atdıqları üçün ikinci dəst təkərləri istifadə edə bildilər. Buna görə də onlar göstəricilərini yaxşılaşdıraraq, məni qabaqladılar və mən birinci seansda məğlub oldum.\nGələcəkdə buna oxşar taktika ilə çıxış etsək, gərək trasa bir dəqiqə əvvəl çıxaq. Bu vaxt da azdır, amma belə olsa, ikinci dəst təkərləri istifadə etmə ehtimalı çoxalır.\nŞənbə günü yaşadığım məyusluqdan sonra yarış daha yaxşı keçdi. Yarışa 18-ci yerdən başlayırdım və hamı bilir ki, bu tras ötmə üçün çox çətindir. Buna görə də işim çətin idi, amma yarış başlamamışdan əvvəl özümü yaxşı hiss edirdim.\nYaxşı start aldım və 4 nəfəri keçdim. Amma 1-ci və 3-cü döngələrdə həmişəkindən fərqli cizgi seçməli idim. Yarışımı vaxtından əvvəl bitirməmək üçün yavaşlamaq məcburiyyətində qaldım. Buna görə də geriyə düşdüm.\nAmma təhlükəsizlik avtomobilindən sonra yaxşı dövrələr vurdum və rəqiblərimi keçdim.\n3 pit-stoplu strategiya doğru qərar idi. Buna görə də trafikə düşüb, vaxt itirmədim. Bolidin bütün potensialını istifadə etdim.\nBarselonada önünüz açıq olanda sürmək sizin performansınızda fərq əmələ gətirir. Beləliklə, bolidin potensialını sona qədər istifadə edə bildim.\nÇoxlu rəqibimi keçdim və strategiya doğru idi. Bolidin balansı da yaxşı idi və növbəti dəfə sürətli pit-stopu etdik. Xüsusən də pit-stoplarda komanda olaraq inkişaf etdiyimizi görmək əla oldu. Bu il bütün yarışlarda ən sürətli pit-stopu edərək, bunu isbat etdik.\nBuna görə də hər şeyin mükəmməl olduğu yarışın sonunda 8-ci yeri tutmaq bizim üçün mükafat oldu. Bazar günü gördüyümüz işlərdən razı qaldım.\nBarselonadakı həftəsonunda çoxlu hadisələr baş verdi. Bu yarışdan sonra paddokda və azarkeşlər arasında maraqlı söhbətlər olacaq.\nMəndən soruşdular ki, Lyuis Həmilton və Niko Rosberq arasında yaşanan insident barədə nə düşünürsən? Mən bu barədə kənardan baxıb, nəsə deyə bilərəm.\nNiko güc qurğusunun rejimində nəsə dəyişiklik edib və bunu 3-cü döngənin çıxışında Həmilton ilə arasındakı sürət fərqində görürük. Deyəsən, Niko sükanda rejimi düzəldən vaxt başa düşdü ki, Lyuis arxadan sürətlə gəlir və o, qapını bağlamaq istədi. Buna görə də Lyuis onu ötə bilmədi.\nBu cür vəziyyətdə hər şey baş verə bilər, amma mən bunun yarış insidenti olduğunu düşünürəm. Ancaq bu cür insidentlər iki komanda yoldaşı arasında olarsa, onda bu daha çox səs-küyə səbəb olur.\nOnlar Dünya Çempionu titulu uğrunda mübarizə aparan iki sürücüdürlər və bunu unutmaq olmaz. Buna görə də bu mübarizənin gətirdiyi stresi də unutmaq olmaz.\nYarışdan sonra hadisələr barədə saatlarla danişa bilirik, amma bu hadisələr sükan arxasında olan zaman saniyənin mində birində baş verir.\nMaks Ferstappen Formula1-ə girməmişdən əvvəl həmişə sürətli olduğuu sübut etdi. Bəzən 18 yaşlı uşağın dəliqanlılığını biruzə verdi və buna görə də bəzi səhvlər etdi.\nAmma onun trasdakı performansı heç vaxt sorğulanmadı. Red Bull ilə ilk yarışında podiuma çıxma şansı olan bir bolidlə yarışı qazandı.\nBu mövzuda onun bəxti gətirdi, çünki strategiyası Daniel Rikkardonun strategiyasından daha yaxşı idi, amma yenə də əla iş gördü. 18 yaşlı uşağın yeni komandasında qalib gəlməsi taleyində var imiş.\nKeçmişdə bəzi böyük çempionların bu cür performansı oldu, amma Maks bundan sonra karyerasnda yeni bir mərhələyə keçdi. O, İspaniyadakı performansını yenidən təkrarlamalı və özünü isbat etməlidir.\nFerstappenin bu uğuru Formula1 üçün əla oldu, amma 3 yarışdan bir nəsə problem olur və o, problem yaşasa, bu həyəcan itə bilər. İstəmərəm ki, bu hadisə baş versin, amma bu idman növündə hər şey bir saniyə içində baş verir.\nBazar günü Ferrari və Red Bull bizdən sürətli olsa da, bizim də bolidimiz inkişaf etdi. Ancaq Monako yarışı son illərdə bizim üçün çətin keçib və bu il də bizim üçün çətin olacaq. Ümid edirəm ki, bu dəfə faha yaxşı olar, ancaq bizim bolidimiz Monako kimi dar traslar üçün əlverişli deyil.\nAncaq Monako Monakodur. O tras mənim evimə çox yaxındır və oranı yaxşı tanıyıram. Orada hər şey ola bilər. Ümid edirəm ki, hər şey bizim xeyrimizə olar.\nOrada daha çox xal qazanmaq istəyirəm, çünki sonrakı traslar bizim üçün əlverişli olacaq”.\nLewis Hamilton, Max Verstappen, Felipe Massa, Nico Rosberg, Scuderia Ferrari, Williams Martini Racing\n06, İyun - 13:034608\n04, İyun - 18:4810474\n04, İyun - 17:3010407\n04, İyun - 19:5210142\n01, May - 12:2244761\nFerrari uğursuzluqlardan dərs çıxarmır?\nMalayziya-2017: Birinci sərbəst yürüşlər


Ramil Səfərov həbsdə olarkən vəkilinə 100 dollar verməyən vəzifəli şəxslər kimlərdir? » Qlobal.Az\nArtıq bir neçə müddətdir ki, tanınmış vəkil Adil İsmayılov feysbuk səhifəsində müdafiə etdiyi şəxslər, qarşılaşdığı hadisələr barədə yazır. Vəkilin bu dəfəki yazısı Macarıstanda erməni zabitini Azərbaycan bayrağını təhqir elədiyinə görə qətlə yetirmiş Ramil Səfərovla bağlıdır.\nQlobal.Az yazını oxuculara təqdim edir:\n"Müstəntiqin otağında səbirsizliklə Ramil Səfərovun gəlməsini gözlədim, bir neçə dəqiqədən sonra onu gətirdilər. Beləcə tanış olduq. Hiss olunurdu ki, günlərdi yatmayıb və çox yorğundur. Bununla belə qürurunu pozmadı, özünü təmkinli aparırdı, həyəcanını gizlətməyə çalışırdı. Müstəntiq vəkili ona təqdim etdi. Məlum oldu ki, buna qədər onun hüquqlarını dövlət hesabına təyin edilmiş vəkil müdafiə edib. Ramilin sözlərindən başa düşdüm ki, hadisədən bir və ya iki gün sonra onun yanına Azərbaycanın Avstriyadakı səfirliyinin iki əməkdaşı gəlib, vəziyyəti ilə maraqlanıblar. O vaxt Macarıstanda Azərbaycan səfirliyi yox idi. Ramilə valideynlərinin salamını çatdırdım, evdə hər şeyin qaydasında olduğunu dedim. Hadisə barədə mənə qısaca bilgi verdikdən sonra izah etdim ki, bundan sonra hüquqlarını mənimlə gələn vəkil Zalay müdafiə edəcək, bütün məsələləri onunla müzakirə etsin, onun iştirakı olmadan heç bir ifadə verməsin. Səfərov onun müdafiəçisi kimi Zalayın iştirak etməsinə yazılı razılıq verdi. Müstəntiq Zalaya işin materiallarını təqdim etdi. Biz isə Ramillə bir qədər ordan-burdan söhbət etdik. Söz verdim ki, yaxın vaxtlarda imkan olan kimi Budapeştə qayıdacam.\nRamillə sağollaşdıqdan sonra geriyə Zalayın ofisinə qayıtdıq.\nZalayla işin detallarını Ramilin ifadəsini müzakirə etdik. Məlum oldu ki,Macarıstanın qanunvericiliyi cinayət işinin materialları ilə bu mərhələdə də tanış olmaq, hətta surətlərini almaq imkanı verir. Zalay söz verdi ki, ertəsi gün Səfərovun ifadəsinin, şahidlərin ifadələrinin, ekspertiza rəylərinin və digər sənədlərin surətlərini alacaq və mənə də verəcək ( Bu mənim növbəti təəccübümə səbəb oldu, çünki bizdə belə şey olmur və qanunlar fərqlidir. Maraqlısı o idi ki, müstəntiqin sənədlərin surətini verməsi üçün vəkil rəsmi qaydada sənədin hər səhifəsi üçün pul ödəməli idi). Zalayla qonorarın məbləğini də dəqiqləşdirdik, vəkil demişdi ki, qonorar məsələsini Ramil onun iştirakına razılıq verdikdən sonra danışaq. Razılığa gəldik ki, ona istintaqda iştirakı üçün 5.000 dollar ödəniləcək. Mən pulun bir hissəsini 3000 dollarını sabah sənədləri almağa gələndə verəcəyimi, qalanını isə Bakıya qayıdandan sonra bank vasitəsi ilə göndərəcəyimi dedim.\nBiz ayrıldıq və yeni tanışımla Akademiyaya qayıtdım. Burda təlimə gələn yoldaşlar məni gözləyirdi. Ramillə görüşdüyüm və ona vəkil tuta bildiyim üçün sevincli idim. Sevincimi həmyerlilərimlə bölüşdüm. Vəkillə danışığımı, Ramillə görüşümüzün təfərrüatını onlara çatdırdım. Budapeştə gələndə özümlə hər ehtimala qarşı 3000 dollar pul götürmüşdüm. Yoldaşlarıma dedim ki, vəkilə sabah bu məbləğdə pul verməliyəm. Təklif etdim ki, pulun 2500-nü mən qoyum, 4 prokuror və 1 hakim hərəsi 100 dollar olmaqla qalan 500-nü versinlər. Mən Vaqif Səmədovun imkanlarını bildiyimdən ondan pul almaq istəmirdim, 500 dolları isə özümə ehtiyat üçün saxlayacaqdım. Yoldaşlardan heç biri pul verməyə razı olmadılar, arqument də bu oldu ki, biz nə üçün pul verməliyik, dövlət bu işi özü həll etməlidi. Səmimi deyim ki, onların hərəkəti mənim üçün gözlənilməz idi. Adamlar indi də vəzifə sahibləridi. İllərdir bu barədə danışmamışam, indi də ürək ağrısı ilə yazıram. Pul vermədikləri bir yana mənə məsləhət də verməyə başladılar. Deyirdilər ki, vəkil səni tanımır, sən də onu, sənə Ramil Səfərovla görüşmək lazım idi Allaha şükür onu da baçardın. İki gündən sonra geri qayıdırıq, vəkil səni hardan tapacaq. Azərbaycana qayıdandan sonra vəziyyəti deyərsən, sonra dövlət bu işlə məşğul olar. Dedim ki, hadisədən sonra Macarıstanda onsuz da barəmizdə pis fikir formalaşıb, indi vəkilə də atsaq bizə nə deyərlər, deməzlərmi ki, azərbaycanlılar dələduzdurlar. Qərara aldım ki, sabah öz pulumun hamısını vəkilə verəcəm. Bu vaxt rəhmətlik Vaqif Səmədov mənə yaxınlaşdı və dedi ki, narahat olma mənim 300 dollarım var, onun yarısını götür. Səhər vəkilin ofisinə gedib ona vəd etdiyim pulu verdim( sonradan Müdafiə Nazirliyi bu pulu mənə qaytardı), sənədlərin surətlərini götürdüm, bazar günü martın 7-də biz Bakiya qayıtdıq.\nBudapeştdə olduğumuz vaxt Azərbaycan telekanallarından mənə zənglər oldu , mən Ramillə görüşdüyümüz və ona vəkil tutduğum haqda məlumat verdim. Şənbə günü mənə baş prokurorun birinci müavini zəng etdi və qayıdanda baş prokurorun mənimlə görüşmək istədiyini dedi...".\nVəkil mövzunun davamının olacağın qeyd edib.\nQeyd: Yazı müəllifin feysbuk shifəsindən əldə olunub.


“Nar” paytaxtla yanaşı, regionlarda yaşayan sakinlərə göstərilən xidmət səviyyəsini daha da yüksəltmək məqsədilə, mağazalarının sayını artırmaqda davam edir. Mobil operator növbəti rəsmi mağzasını Qəbələdə təqdim edib. Yeni konseptə uyğun mağaza Qəbələ rayonu, H.Əliyev küçəsində yerləşir. Qeyd edək ki, müasir avadanlıqlarla təchiz edilmiş dükanda müştərilərə müxtəlif təkliflərlə xidmət göstəriləcək. Özünün müştəriyönümlülük dəyərlərinə sadiq qalan “Nar”, mağazada nömrələr üzərində müxtəlif əməliyyatların həyata keçirilməsi, satışı, internet paketlərinin alışı, telefonların satışı, eyni zamanda diler əməkdaşları tərəfindən digər...


(Ayşə Sultan (II Bəyazidin qızı) səhifəsindən istiqamətləndirilmişdir)\nKürəkən Güveyi Sinan Paşa\nAişə Xanım Sultan\nAişə Sultan (1465 – 1515) — 8. Osmanlı padşahı II Bəyazidin Nigar Xatundan doğulan qızıdır.\n1480 tarixində Amasiyada gələcəyin Rumeli Bəylərbəyi olan Kürəkən Güveyi Sinan Paşa ilə evləndirilmişdir. Bu evlilikdən 3 qızı : Aişə xanım Sultan, Gövhərşah xanım Sultan və Qəmərşah xanım Sultan dünyaya gəldi. Böyük qızı Aişə xanım Sultan sədrəzəm Dukakinzadə Əhməd Paşa ilə evləndirilmişdir. 12 yanvar 1504 tarixində dul qalan Aişə Sultan İstanbula geri döndü və geridə qalan həyatını xeyriyyə işləri ilə məşğul oldu. Ədirnədə məscid və kimsəsizlər üçün məktəb inşa etdirmişdir. 1515-ci ildə İstanbulda vəfat etmişdir.\nFatma Sultan (Əbdülməcidin qızı) • Rəfiyə Sultan (Əbdülməcidin qızı) • Sənihə Sultan • Cəmilə Sultan • Münirə Sultan • Behicə Sultan • Nailə Sultan (Əbdülməcidin qızı) • Mədihə Sultan • Saliha Sultan (Əbdüləzizin qızı) • Nazimə Sultan • Əsma Sultan (Əbdüləzizin qızı) • Əminə Sultan\nMənbə — "https://az.wikipedia.org/w/index.php?title=Aişə_Sultan_(II_Bəyazidin_qızı)&oldid=5515419"


the tomorrow people sözaltı sözlük\n1. the cw kanalının 2013 də yayıma girdiyi sci-fi serialı. özənəcək yəni super gücləri olan insanlardan falan bəhs edir. bu serial film versiyası olaraq mənə jumperi xatırladır. ama jumper`də teloporsiya, öldürmək kimi məhdudiyyət yox idi. filmlə aralarında bəzi fərqlər var. filmdə teloporları ovlayan palamirlər var idi, yəni onlara qarşı doğulmuş insanlar. məsəlçün baş aktyorun anası. serialda isə özlərindən və insanlardan ibarət ultra adında cəmiyyətdi. nəysə ama serial çox da tutmayıb.\nbaş rollarda stephen jameson xarekterini canlandıran arrow serialından Stephen Amell`in əmisi oğlu Robbie Amell*, Peyton List, Luke Mitchell və lostun jacob`u Mark Pellegrino və başqaları var. 1 sezon 22 bölümlə finala gedib. baxmaq istəyənlərə duyurulur.\n04.05.2014 22:00, jaf\n2. oyunculardan Spartacus: Blood and Sand dizisində crassus rolunu oynayan Simon Merrells də var. burda da kötü adamı oynayır.\n06.05.2014 03:07, jaf\n3. 2. sezonda maraqlı bölümlərin olacağını düşünürdüm. ama təəssüf ki 2. sezona onay almayıb.\n17.05.2014 04:04, jaf


Avropa İttifaqı Dağlıq Qarabağ münaqişəsinin nizamlanması üzrə səyləri fəallaşdırmağa hazırdır – Avropa Komissiyasının sədri\nErmənistan-Azərbaycan münaqişəsi 27 May 2010 12:12 (UTC+04:00)\nAvropa İttifaqı Dağlıq Qarabağ münaqişəsinin nizamlanması üzrə səyləri fəallaşdırmağa hazırdır. Bu barədə Avropa Komissiyasının sədri Joze Manuel Duran Barrozu (Jose Manuel Durao Barroso) çərşənbə günü Ermənistan prezidenti Serj Sarkisyanla görüşdən sonra bildirib.\n"Mən prezident Sarkisyanı Avropa İttifaqının Dağlıq Qarabağ münaqişəsinin nizamlanması üzrə öz səylərini fəallaşdırmağa, xüsusilə Aİ-nin adamlar arasında əlaqələr kimi etimadın yaradılması üzrə tədbirlər silsiləsinin maliyyələşdirilməsi proqramı vasitəsilə hazır olması barədə məlumatlandırdım", - Barrozu deyib. - "Ümid edirəm, prezident Sarkisyan bu proqramı dəstəkləyəcək".\nBarrozunun sözlərinə görə, Ermənistan prezidenti ilə görüşün gedişində Dağlıq Qarabağ münaqişəsinin dinc yolla nizamlanması üzrə danışıqlar müzakirə olunub. "Ümid edirəm, yaxın vaxtlarda ATƏT MQ-nin danışıqları davam etdirməsi sayəsində bir sıra irəliləyişləri görə biləcəyik", - Barrozu deyib.


"Liftə kamera qoyub, qadınlara baxırdı, birini də zorlamışdı" - MTN işində ŞOK İFADƏ\n6 Mart 2017 17:26\nBakı Hərbi Məhkəməsinin hakimi Həbib Həsənovun sədrliyi ilə keçirilən prosesdə zərərçəkmiş kimi tanınan Arif Həsənovun epizodu üzrə şahidlər dindirilib.\nŞahid qismində ifadə verən Səhrab Allahverdiyev bildirib ki, Arif Həsənovun şəriki olub. Təqsirləndirilən şəxslərdənsə təzyiq görməyib: “Məndən işlədiyim “Texmarin LTD” şirkətinin təsisçisi Arif Həsənov şikayət etmişdi. Guya İŞİD-in üzvüyəm. Özü və oğlu gəmilərdən yağ oğurlayıb yerinə su tökürdülər. Liftə kamera qoyub qadınlara baxırdılar. Hətta Arif Həsənovun oğlu qadınlardan birini zorlamışdı. Onun şikayətindən sonra mən MTN-ə çağırılmışdım. Lakin hər hansı təzyiqlə üzləşmədim”.\nİttihama görə, ilk şikayəti Səhrab Allahverdiyev Arif Həsənovdan edib. Səhrab Allahverdiyev Hərbi Prokurorluğa müraciət edərək Arif Həsənovu maliyyə fırıldaqlarında günahlandırıb.\nSəhrab Allahverdiyev MTN-in zərərçəkmişi olduğunu deyib. Onun sözlərinə görə, 2015-ci il yanvarın 16-da tanımadığı nömrədən zəng gəlib və özünü MTN əməkdaşı kimi təqdim edən Füzuli Əliyev onu nazirliyə çağırıb.\nMTN-ə gələrkən Füzuli Əliyev ona deyib ki, Arif Həsənov ondan şikayətçidir. Səhrab Allahverdiyev MTN-də olarkən ona qarşı irəli sürülən ittihamları rədd edib. O, həmçinin keçmiş şəriki Arif Həsənovla üzləşdirilib. Üzləşmə zamanı tərəflər bir-birini günahlandırıblar.\nSəhrab Allahverdiyev isə MTN-də ondan 1 milyon manat tələb edildiyini söyləyib: “Füzuli Əliyev telefon danışıqlarımızı dinlənməsindən danışdı, hədə-qorxu gəlməklə 1 milyon manat tələb etdi. Pulu verməkdən imtina etdim. Sonra Füzuli Əliyev Arif Həsənovdan 200 min manat məbləğində pul almasına əsaslanaraq məndən 500 min manat tələb etdi. Mən də tələb olunan pulu verdim”.\nŞahid qeyd edib ki, Füzuli Əliyev şirkətin əmlakının bölüşdürülməsinin sənədləşdirilməsini təşkil edib: “Bunun üçün Natiq Alıyevin nəzarəti altında məni və Arif Həsənovu hüquq şirkətinin müdiri Natiq Abdullayevin yanına göndərdi. Orada Füzuli Əliyevin göstərişi ilə şirkətin əmlakının bölüşdürülməsinə dair müqavilə tərtib edildi. Bundan sonra Füzuli Əliyev və Natiq Alıyevin göstərişi ilə audit yoxlaması aparıldı”.\nProsesdə fasilə elan edilib. (teleqraf)


Həftənin birinci günü bəzi ərazilərə yağış yağacaq - AZƏRTAC – Azərbaycan Dövlət İnformasiya Agentliyi\nHəftənin birinci günü bəzi ərazilərə yağış yağacaq\nBakı, 31iyul, AZƏRTAC\nEkologiya və Təbii Sərvətlər Nazirliyindən AZƏRTAC-a verilən məlumata görə, Bakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Lakin səhər yarımadanın bəzi yerlərində qısamüddətli az yağış yağacağı ehtimalı var. Mülayim şimal-qərb küləyi əsəcək. Gecə 20-23° isti, gündüz 28-33° isti olacaq. Dəniz suyunun temperaturu Abşeron çimərliklərində - Sumqayıt, Novxanı, Pirşağı, Nardaran, Bilgəh, Zağulbada 21-22°, Buzovna, Mərdəkan, Şüvəlanda 22-23°, Türkan, Hövsan, Sahil və Şıxda 24-25° isti təşkil edəcək.\nNaxçıvan Muxtar Respublikasında bəzi yerlərdə şimşək çaxacağı, yağış yağacağı, gündüz havanın əsasən yağmursuz keçəcəyi gözlənilir. Qərb küləyi əsəcək. Gecə 16-21° isti, gündüz 30-35° isti olacaq.\nYuxarı Qarabağ: Xankəndi, Şuşa, Xocalı, həmçinin Xocavənd, Qubadlı, Zəngilan, Laçın, Kəlbəcər və Daşkəsən-Gədəbəy rayonlarında bəzi yerlərdə şimşək çaxacağı, arabir yağış yağacağı gözlənilir. Qərb küləyi əsəcək. Gecə 10-15° isti, gündüz 18-23° isti olacaq.\nQazax, Gəncə, Goranboy, Tərtər, Ağdam, Füzuli və Cəbrayıl rayonlarında səhər və axşam bəzi yerlərdə şimşək çaxacağı, yağış yağacağı gözlənilir. Gündüz hava əsasən yağmursuz keçəcək. Qərb küləyi əsəcək. Gecə 17-22° isti, gündüz 28-33° isti olacaq.\nXızı, Quba, Xaçmaz və Qusar rayonlarında bəzi yerlərdə şimşək çaxacağı, arabir yağış yağacağı gözlənilir. Qərb küləyi əsəcək. Gecə 15-20° isti, gündüz 26-31° isti ,dağlarda gecə 10-15° isti, gündüz 16-21° isti olacaq.\nMərkəzi Aran: Mingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan və Neftçala rayonlarında hava əsasən yağmursuz keçəcək. Lakin gecə və səhər bəzi qərb rayonlarında şimşək çaxacağı, qısamüddətli yağış yağacağı ehtimalı var. Qərb küləyi əsəcək. Gecə 19-24° isti, gündüz 30-35° isti olacaq.\nMasallı, Yardımlı, Lerik, Lənkəran və Astara rayonlarında hava əsasən yağmursuz keçəcək. Lakin səhər bəzi yerlərdə şimşək çaxacağı, qısamüddətli yağış yağacağı ehtimalı var. Şimal-şərq küləyi əsəcək. Gecə 20-23° isti, gündüz 28-32° isti, dağlarda gecə 14-19° isti, gündüz 20-25° isti olacaq.\nAZERTAG.AZ :Həftənin birinci günü bəzi ərazilərə yağış yağacaq


12 Oktyabr 2021 08:35\n0 Şərh Baxış: 636\nGözün içərisindəki maye gözün normal fəaliyyəti üçün lazımdır.\nMaye daim gözdə hasil olunur və daha sonra oradan axıb gedir. Mayenin gözdən axması prosesi pozulduqda, maye gözdə artıq miqdarda yığılmağa başlayır. Nəticədə maye gözün divarına daha güclü təzyiq etməyə başlayır ki, bu müxtəlif göz xəstəliklərinin və pozulmaların inkişafına yol açır.\nGöz təzyiqi sağlam gözlərdə də var. Lakin bu zaman bu göz təzyiqi patoloji deyil, fiziolojidir. Göz təzyiqinin normal olması gözün sağlamlığı üçün olduqca vacibdir.\nGöz təzyiqinin artması baş ağrısı (adətən gicgah nahiyyələrində), göz ağrısı (xüsusilə gözlərin hərəkəti zamanı), gözlərin yorğunluğu kimi simptomlarla özünü büruzə verir. Gözlərdə diskomfort xüsusilə kompüterdə işlədikdə və xırda şriftlə yazılan mətn oxuduqda hiss olunur.\nƏn ağır hallarda gözlərin qızarması, görmənin pozulması kimi simptomlar meydana çıxır.\nGöz təzyiqin kəskin və yüksək artması zamanı insanda başgicəllənməsi, ürəkbulanması və qusma kimi simptomlar inkişaf edə bilər.\nLakin bəzi hallarda yüksək göz təzyiqi özünü heç bir əlamətlə büruzə vermir. Məhz bu səbəbdən həkimlər 40 yaşından yuxarı olan insanlara profilaktik müayinələrdən keçməyi tövsiyə edirlər.\nGöz təzyiqinin artması torlu qişanın hüceyrələrin məhv olmasına, gözdə metabolik proseslərin pozulmasına səbəb olur ki, bunun nəticəsində görmə orqanlarda geriyədönməz dəyişikliklər baş verir.\nGöz təzyiqin müvəqqəti artmasına təkan verən amillər:\n- bəzi göz xəstəlikləri,\n- gözlərin həddən artıq yüklənməsi (məsələn, kompüterdə uzun müddət ərzində işləyən insanlarda),\n- müxtəlif göz iltihabları,\n- endokrik sistemi pozulmaları və xəstəlikləri (toksiki zob, hipotireoz),\n- göz şişləri,\nGöz təzyiqinin daimi artmasının əsas səbəbi çox təhlükəli göz xəstəliyi olan qlaukoma xəstəliyidir.\nGöz təzyiqinin artmasının digər fəsadı görmə sinirinin atrofiyasıdır. Bu zaman görmə kəskin pisləşir, korluq inkişaf edə bilər.\nGöz təzyiqinin artmasının ilk simptomlarında mütləq oftalmoloqa müraciət edin.\nGöz təzyiqi xüsusi göz tonometrlə ölçülür. Bu çox sadə prosedurdur. Bundan əlavə oftalmoloq xəstənin gözlərini müayinə edir.\nGöz təzyiqinin artmasının müalicəsi bu pozulmanın səbəbindən asılıdır. Adətən həkimlər xüsusi göz damcıları təyin edirlər.\nKonservativ (dərmanlarla) terapiya kömək etmədikdə, cərrahi üsullardan istifadə oluna bilər. Hal hazırda daha tez-tez hallarda bunun üçün lazer istifadə olunur.\nBəzən insanda göz təzyiqinin enməsi təyin olunur. Bu da gözdə gedən patoloji prosesin (iltihab, travmadan sonra vəziyyət və s.) simptomu ola bilər. Göz təzyiqinin enməsi insanın görmə funksiyasına mənfi təsir edir - göz almasının atrofiyasına, görmənin ciddi pozulmasına səbəb olur. Uzun müddət ərzində mövcud olan göz təzyiqinin enməsi zamanı gözün ölçüləri kiçilir.\nAcından ölməmək üçün uşağını 500 dollara satdı\n26 Oktyabr 09:44 35 075 Yevlaxda ərə gedən azyaşlı gəlin danışdı: Mənimlə cinsi əlaqədə olarkən...\n26 Oktyabr 12:12 10 119 Sevdanın toyuna görün kimlər gəldi - FOTOlar\n26 Oktyabr 13:30 5 141 Küçəni süpürərkən çanta tapdı: Zibilliyə atmaq istədi... - Açıb içinə baxanda İNANMADI - VİDEO\n26 Oktyabr 16:18 4 969 Bəylə gəlindən maraqlı rəqs - VİDEO\n26 Oktyabr 14:35 4 822 Yoluxanların sayı açıqlandı\n26 Oktyabr 05:31 4 003 Yanımda olmağa layiq deyil" - Aygün Kazımovanın qızı\n26 Oktyabr 14:12 3 872 Tunar xanımı ilə toyda - FOTOlar\n24 Oktyabr 09:35 56 401 Sibel Canın lüt şəkli yayıldı - FOTO\n24 Oktyabr 11:56 39 077 "Çukur"un aktrisası sevgilisi ilə kişilər tualetində sevişərkən tutuldu - VİDEO - FOTO\n23 Oktyabr 20:36 37 655 İstanbul DƏHŞƏTLƏ ÜZ-ÜZƏ: minlərlə insan öləcək və 150 milyardlıq... - ŞOK XƏBƏRDARLIQ\n25 Oktyabr 11:51 32 854 Tanınmış müğənnimiz 35 yaşında ƏRƏ GEDİR - BƏYLƏ FOTOları\n25 Oktyabr 10:36 29 502 Azərbaycanlı cazibədar aparıcı ərə getdi - Toyunda o qədər oynadı ki... - VİDEO - FOTO\n25 Oktyabr 09:19 27 765 Aparıcı Nanənin yataq görüntüsü yayıldı - FOTO


20/10/2017 [17:21] - Gündəm - ( 8224 dəfə baxılıb)\nModerator.az millət vəkili, İqtisadi və Sosial İnnovasiyalar İnstitutunun rəhbəri Əli Məsimlinin Milli Məclisin 20 oktyabr tarixli iclasındakı çıxışının mətnini təqdim edir:\nBununla belə Cinayət Məcəlləsinin kreditor borclarını ödəməkdən qəsdən yayınmaya görə 196-cı maddəsinin 1-ci bəndinə dair öz fikrimizi bildirmək istərdik. Həmin maddənin 1-ci bəndində xeyli miqdar kreditor borclarını ödəməkdən yayınmaya görə üç ilədək müddətə azadlıqdan məhrum etmə cəzası iki ilədək müddətə azadlıqdan məhrum etmə cəzası ilə əvəz edilir. Bu dəyişiklik humanist görünsə də, kredit borcları probleminin həllinə heç bir köməyi olmayacaq. Ona görə ki, kredit borcları sistem xarakterli problemdir, onu Cinayət Məcəlləsi çərçivəsində həbsetmə və sair cəzalar yolu ilə həll etmək mümkün deyil. Əsas səbəb odur ki, əhalinin xeyli hissəsi banklardan aldıqları kreditləri artıqlaması ilə çoxdan qaytarıblar. Banklar indi əhalidən aldıqları yox, almadıqları krediti ödəmək üçün müxtəlif manupulyasiyalarla böyük pullar tələb edir. Əhalinin isə belə şişirdilmiş məbləğdə borcları ödəməyə pulları yoxdu. Ona görə də həbs cazasının müddətinin 1 il azaldılması çıxış yolu deyil. Hesab edək ki, ”xeyli miqdarada” adı ilə 10 min manat borcu olan adam həbs edildi. Həmin adamın həyatı qırılır, ailəsi dağılma təhlükəsi ilə üz-üzə qalır. Bank həmin adamdan 1 manat belə pul ala bilmir. Dövlət isə həbs olunan hər bir adamın cəzaçəkmə müəssisəsində saxlanılmasına əvvəllər 15 manat xərc çəkirdisə, sonra bu rəqəm 19 manata, yenidən qurulmuş cəzçəkmə müəsssisəsində isə 22 manata çatıb. Deməli dövlətin həbs olunan hər bir adamın cəzaçəkmə müəssisəsində saxlanılmasına çəkdiyi məcmu xərc ayda 660 manat təşkil edir ki, bu da ölkəmizdəki orta aylıq əmək haqqından 1,3 dəfə çox, büdcə təşkilatlarında çalıçanların çoxunun aylıq maaşından 2-2,5 dəfə böyük bir rəqəmdi. Bu əsasda dövlət, məsələn, 10 min manat borca görə həbs olunan hər bir adamın cəzaçəkmə müəsssisəsində saxlanılmasına ildə 8 min manat, Cinayət Məcəlləsində öz əksini tapan 2 ilə isə 16 min manat xərc çəkir.\nFikrimizcə, bizim bu təklifimizin nəzərə alınması cinayət-hüquq siyasətinin liberallaşdırılması istiqamətində həm dövlətin, həm bankların, həm də vətəndaşların xeyrinə zəruri bir addım, ən əsası isə əhalinin borc tələsindən azad olmasına və kreditor borclarını ödənilməsində ciddi irəliləyişə səbəb olar.


Lerikdə bir ailənin 3 üzvünün diri-diri yandığı DƏHŞƏTLİ hadisənin görüntüləri - VİDEO - Azinforum.az İnformasiya Portalı\nAna səhifə / Araşdırma / Lerikdə bir ailənin 3 üzvünün diri-diri yandığı DƏHŞƏTLİ hadisənin görüntüləri – VİDEO\nLerikdə bir ailənin 3 üzvünün diri-diri yandığı DƏHŞƏTLİ hadisənin görüntüləri – VİDEO\nARB TV xəbər verir ki, rayonun Vizəzəmin kəndində baş verən hadisə zamanı bir ailənin üç üzvü yanıb.\nYelmar Hüseynov (ev sahibinin oğlu): “Hadisə baş verəndə mən işdə idim. Zəng vurdular ki, belə bir hadisə olub, çıxdım gəldim. Mən gələndə ev tam yanmışdı. Bilmirəm, normal bir ailə idik, yanğının nədən baş verdiyindən xəbərim yoxdur. İki-üç gün qabaq evə gəlmişdim, hər şey normal idi, şoka düşdüm”.\nÖncəki 5 yaşlı Zeynəbin ölümü ilə bağlı yekun rəy – Həkimlər cəzalandırıldı\nNövbəti İlham Əliyev hərbi qulluqçuları təltif etdi – Siyahı


Ana səhifə » Gündəm » Bakı Olimpiya Stadionundan Heydər Əliyev prospektinə keçid və müxtəlif səviyyəli yol qovşağının açılışı olub\nAzərbaycan Avtomobil Yolları Dövlət Agentliyi İdarə Heyətinin sədri Saleh Məmmədov dövlətimizin başçısına layihənin texniki göstəriciləri barədə məlumat verib. Burada inşa edilən tunelin qapalı hissəsinin uzunluğu 130, açıq hissəsinin uzunluğu 366 metr olmaqla ümumi uzunluğu 496 metrə bərabərdir. Tunelin hərəkət hissəsinin eni 10 metrdir. Layihə çərçivəsində 193 metr yanaşma yolları inşa olunub, həmçinin Sabunçu yol qovşağınadək uzunluğu 702, eni isə 12 metr olan yeni yol hissəsi salınıb. Layihə zamanı inşa olunan biraşırımlı körpünün uzunluğu 27 metr, eni isə 12 metrdir. Bu yol qovşağının inşası zamanı genişmiqyaslı tikinti-quraşdırma işləri görülüb, tunel və yan yollarda sutkanın qaranlıq saatlarında təhlükəsiz hərəkət etmək üçün işıq dirəkləri qoyulub, iki nasosxana quraşdırılıb, tikinti sahəsinə düşən kanalizasiya və rabitə xətləri köçürülüb. Layihənin icrası yüksək səviyyədə və keyfiyyətlə yerinə yetirilib. Azərbaycan Avtomobil Yolları Dövlət Agentliyi qovşağın inşasını texnoloji ardıcıllığa riayət olunmaqla aparıb.\nDövlətimizin başçısına məlumat verilib ki, yollarda tıxacların azaldılması məqsədilə layihə çərçivəsində Heydər Əliyev prospektində - Sabunçu yol qovşağından Böyük Şor yol qovşağınadək olan hissədə təmir-tikinti işləri aparılıb. Əsaslı şəkildə yenidən qurulan yolun bu hissəsinin uzunluğu 2,1 kilometr, eni isə ərazilərdən asılı olaraq 26-36 metr təşkil edir. Bu hissədə intensiv hərəkət nəticəsində asfalt-beton örtüyünün üst qatında aşınmalar yaranmışdı. Bu səbəbdən də asfalt-beton örtüyünün aşınma qatının yenilənməsinə ehtiyac yaranmışdı. Təmir işləri çərçivəsində yolboyu köhnə asfalt-beton örtüyünün üst qatı frezlənərək kənara daşınıb, yola ikiqat olmaqla yeni asfalt-beton örtüyü döşənib. Ümumilikdə, bu işlər Sabunçu yol qovşağından şəhər mərkəzinə doğru olan istiqamətdə üç hərəkət zolağında aparılıb. Görülən təmir-tikinti işləri zamanı yol ayrıcında quraşdırılmış əyrixətli dəmir tirlər və köhnə səki daşları sökülərək kənarlaşdırılıb, buraya yeni səki daşları düzülüb.\nPrezident İlham Əliyev rəmzi açılışı bildirən lenti kəsib.\nTarix: 08-05-2018 |


Azərbaycanlıları Dağlıq Qarabağda kim qoruyacaq?\n2021, 13 Aprel, çərşənbə axşamı, Bakı vaxtı 06:37\nOktyabr 07, 2009\nİcmanın İdarə Heyətinin üzvü, Bakı Musiqi Akademiyasının rektoru Fərhad Bədəlbəyli soruşur ki, tutaq ki, camaat ora köçdü, bəs onları orada kim qoruyacaq? Axı azərbaycanlılar Qarabağa silahsız qayıdacaqlar. Həmsədrlərin budəfəki danışığı Fərhad Bədəlbəylini kədərləndirib:\nKİM TƏHLÜKƏSİZLİYƏ TƏMİNAT VERƏCƏK?\n«Ermənilərin polisi də, ordusu da var. Özləri də silahlıdırlar. Azərbaycanlılar isə əgər ora qayıtsalar, silahsız gedəcəklər. Kim təhlükəsizliyə təminat verəcək? Orada kimin ordusu (ABŞ, Rusiya, Fransa, Türkiyə və s.) dayanacaq? Həmsədrlər bu suallara cavab verə bilmədilər. Dedilər biz bu suala hazır deyilik. Biz bir nöqtəyə vururduq, nə vaxt ora qayıdırıq? Bizə dəxli yoxdur, 5 ya 6 rayon azad olunur. Dedilər ki, Qarabağ ətrafında o qədər minalanmış sahələr var. Onları təmizləmə prosesi nə vaxt qurtarsa, onda qaçqınlar qayıda bilərlər. Və mən bir az kədərləndim ki, bu proses hələ çox uzun çəkəcək».\nBakıda səfərdə olan ATƏT-in Minsk Qrupu həmsədrləri isə danışıqların tendensiya və dinamikasından, habelə, İlham Əliyevin bütün prosesə verdiyi qiymətdən məmnundurlar. Fransalı həmsədr Bernar Fasyenin sözlərinə görə, çox sevindirici bir xəbər ondan ibarətdir ki, Dağlıq Qarabağın azərbaycanlı icmasının nümayəndələri ermənilərlə yaxşı qonşuluq şəraitində yaşamağa hazır olduqlarını bildiriblər.\nHalbuki, Dağlıq Qarabağ icması heç vaxt ermənilərlə bir yerdə yaşamaq istəmədiyini bəyan etməyib. Əksinə icmanın əvvəlki rəhbəri Nizami Bəhmənov, eləcə də indiki başçısı Bayram Səfərov dəfələrlə bəyan ediblər ki, onlar Dağlıq Qarabağın erməni icması ilə sülh şəraitində yaşamaq fikrindədirlər.\nDANIŞIQLARDA İRƏLİLƏYİŞ VAR?\nATƏT-in Minsk Qrupu həmsədrləri Bakıda\nAmerikalı həmsədr Robert Bradtke isə Madrid prinsiplərinin müzakirəsində müəyyən irəliləyişlər olduğunu deyir. Amma söhbət hansı irəliləyişlərdən gedir? Bu barədə konkret bir şey deyən yoxdur.\nFərhad Bədəlbəylinin bildiyi irəliləyişsə ondan ibarətdir ki, həmsədrlər hesab edirlər ki, Dağlıq Qarabağın azərbaycanlı icması ora qayıtmalıdır. Çünki əvvəllər onlar bunu demirdilər.\n«BU, BİZİ HƏDSİZ NARAHAT EDİR»\nAzərbaycan Xarici İşlər nazirinin müavini Araz Əzimov deyir ki, 7 rayonun boşaldılması münaqişənin həlli demək deyil. Növbəti mərhələlərə çatmaq üçün əhali öz ərazilərinə qayıtmalıdır. Və Dağlıq Qarabağ regionu məsələsi o halda və o mərhələdə həll ediləcək ki, ilk öncə azərbaycanlı icması Qarabağa qayıtsın:\n«Onlar ora qayıdanda bilavasitə dinc yaşayışı qurmaqla, erməni əhalisi ilə əməkdaşlıq etməklə bir yerdə normal şərait yaradacaqlar. Və obyektiv adlandırılan belə şəraitdə sonrakı mərhələdə məsələlər həll oluna bilər.\nBu məntiqi alt-üst etmək, geriyə çevirmək mümkün deyil və qəbuledilməzdir. Çünki biz son vaxtlar erməni tərəfindən bunu eşitmişik. Bu, bizi hədsiz narahat edir. Lakin eyni zamanda bizim haqlı olan mövqeyimizi daha da təsdiq etmək üçün əsas yaradır».\nCənab Əzimov əlavə edir ki, həmsədrlər bütün bəyanatlarında münaqişənin mərhələli həlli prosesindən danışırlar. Azərbaycan da bu mövqedədir. Çünki bütün ərazilər dərhal, eyni zamanda boşaldıla bilməz.\nBeləliklə, orada prosesin məntiqinə uyğun hansısa mərhələlər olacaq. Amma Azərbaycanın bütün çalışmalarının bir məqsədi odur ki, bu proses uzanmasın və praktiki məsələlər müvafiq zaman çərçivəsində, tez həll olunsun. Əks halda Azərbaycan süni şəkildə baş verən yubatmanın əleyhinə olacaq.\n«HƏMSƏDRLƏR BUNU TƏKRAR ELƏMƏYƏ QORXURLAR»\nPolitoloq Vəfa Quluzadə isə deyir ki, əgər söhbət mərhələli həldən gedirsə, paleolit, neolit də mərhələ sayılır. Yəni mərhələ 1 il də ola bilər, əsrlər də sürə bilər.\nDağlıq Qarabağda azərbaycanlıların təhlükəsizliyinin necə təmin olunması sualına həmsədrlərin cavab verə bilməmələrinə gəlincə, politoloq hesab edir ki, bu məsələyə Ermənistan prezidenti Serj Sarkisyan Rusiya telekanallarından birinə müsahibəsində aydınlıq gətirib. Təhlükəsizliyin təminatının necə nəzərdə tutulduğunu həmsədrlər özləri də yaxşı bilirlər. Sadəcə, bunu deməkdən çəkinirlər:\n«Serj Sarkisyan deyir ki, Dağlıq Qarabağın statusu müəyyən olunmayana qədər ora azərbaycanlılar qayıda bilməz. Yalnız Azərbaycan Dağlıq Qarabağın müstəqilliyini tanıyandan sonra azərbaycanlılar buyurub erməni hakimiyyəti altında yaşaya bilərlər. Ermənilərin cavabı budur. Həmsədrlər isə bunu təkrar eləməyə qorxurlar».\nVəfa Quluzadəyə görə, Ermənistan və separatçı Dağlıq Qarabağ rejimi status müəyyənləşəndən sonra orada azərbaycanlıları gözləyir və təhlükəsizliyə də özləri cavabdeh olacaqlarını düşünürlər. Elə ona görə də bu məsələ müzakirə mövzusu deyil.\nPolitoloq İlqar Məmmədov isə deyir ki, ilk növbədə razılaşdırılan sənəd çərçivə sazişi olacaq. Yalnız ondan sonra bu və digər məsələlərin necə həll olunacağı barədə qərarlar qəbul ediləcək.\nKiroqosyan: «Sərhədlər ilin sonuna qədər açılacaq»\n«Danışıqlar olduqca önəmli mərhələdədir»\nDağlıq Qarabağ danışıqları son mərhələdə?\nDağlıq Qarabağ 5 ildən sonra necə olacaq?


10 may 2021 12:20 (UTC +04:00)\nNaqili naqilə toxundurur. Və dəhşətli partlayış. Ermənilərin basdırdıqları 4 ədəd tank əleyhinə mina və 1 top mərmisi xüsusi təhlükəsizlik qaydalarına əməl olunmaqla Füzuli rayonunun Qaraxanbəyli kəndi ərazisində partlatma yolu ilə məhv edilir.\n...ANAMA mediatur təşkil edib Fizuli rayonuna. İşğaldan azad edilmiş torpaqlara bir azdan qədəm basacağıq. Hələ ki ANAMA-nın bölgə üzrə meneceri Mədət Məmmədov jurnalistlərə təhlükəsizlik qaydalarını başa salır. Qaydalar isə ancaq və ancaq “olmaz”lardan ibarətdir.\n- Hətta siqareti belə müəyyən edilmiş yerlərdə çəkin. İşarələnmiş yerlərdən kənara atarsız, hansısa partlamamış mərminin, minanın üstünə düşə bilər.\nHamı qaydalar diqqətlə qulaq asır. Və fikirləşəndə ki… Yox, yaxşısı budur fikirləşməyək. Gedək…\nFüzuli rayonundayıq. Qaraxanbəyli kəndində. Mədət müəllim ümumi məlumat verir. Sən demə, köhnə təmas xətti ərazisində 1,5 kilometr məsafədə 9 mina xətti aşkarlanıb. Füzuli-Əhmədbəyli yolunun buradan keçən hissəsində təmizləmə prosesi artıq başa çatıb.\n- Ən təhlükəli sahə hesab olunan ərazi isə 13 kilometr ərazini əhatə edir. Artıq bu hissənin 8 kilometrində keçid açılıb. Keçid açılan hissə Füzuli rayonunun Alxanlı, Qaraxanbəyli, Mirzəcamallı kəndlərini birləşdirir.\nANAMA meneceri deyir ki, təmizlənən sahələrdə müxtəlif növ minalar aşkarlanıb. Axtarış boyu isə minaaxtaranlarımız çox çətinlik və əziyyət çəkirlər. Söhbət ondan gedir ki, ermənilər minalanmış əraziyə aid xəritələri hələ də verməyiblər. Bir tərəfdən də ətraf ərazilər yabanı otlarla örtüldüyündən minatəmizləməyə çətinlik yaradır. Amma bir dəqiqə belə dayanmır minatəmizləynlərimiz. Qarşıda görüləsi çox işlər var.\nƏslində minatəmizləmə bir neçə üsulla aparılır bu ərazidə. Bir qrup mütəxəssis xüsusi detektorlar vasitəsilə işləyir. Bundan başqa zolaqların açılması üçün uzaqdan idarə olunan minatəmizləmə texnikaları çalışır. Hə, bir də itlər. Təmizləmə işlərində xüsusi təlim keçmiş itlərdən də istifadə olunur. ANAMA mütəxəssisləri deyir ki, təmizləmə əməliyyatlarında xüsusi təlim keçmiş itlərin mühüm rolu var.\nHazırda əməliyyatlara 30-dan çox it cəlb olunub. Onun 20-si minaaxtarandır. Dörd baş it isə partlamamış silah-sursatların tapılması üçün yetişdirilib. İtlərin sayının artırılması üçün ANAMA-nın seleksiya mərkəzində 4 baş damazlıq it saxlanılır. Bu itlərdən də 6 baş it əldə olunaraq xüsusi təlim keçilib və sahələrə cəlb edilib.\n- Əməliyyatlarda texnikalardan istifadə işlərin geniş ərazidə aparılmasına şərait yaradır. Texnikalar mina xətlərinin aşkar edilməsi ilə yanaşı, riski də azaldır. Relyefə görə texnikaların təmizləmə işləri dəyişə bilir. Belə ki, 1 saat müddətində 1000-3000 kvadratmetr sahəni təmizləmə gücündə olan minatəmizləyən maşınlar əməliyyatlarda əvəzsizdi.\nMədət Məmmədov deyir ki, təmizlənən sahələrdən müxtəlif növ minalar aşkarlanıb.\n- Burada tank, piyada əleyhinə mina, hətta müxtəlif yerlərdə xüsusi asılmış minalar olub. Elə hallarla rastlaşırıq ki, tank əleyhinə minanın üstündə piyada əleyhinə mina basdırılıb. Hətta bir minanın yanında üç mina basdırılıb”.\nMenecerin dediyinə görə, hazırda Füzulidə asfalt yolun bərpası həyata keçirilir.\n- Bu səbəbdən əsasən təmas xəttindən keçən yoldakı minaları təmizləyirik. Yalnız bundan sonra asfalt xətti genişləndirilərək orada yenidən təmir işləri aparılır. Bunlardan biri əllə təmizləmədir ki, bu zaman əməkdaşlar detektor və digər cihazlardan istifadə edirlər. İkinci üsul xüsusi təlim görmüş itlərin vasitəsilə ərazidəki partlamamış hərbi sursatlar axtarılır. Üçüncü üsul isə mexanika vasitəsilə minaların təmizlənməsidir. Hazırda təmizləmə əməliyyatları davam edir. Ərazidə aşkar olunan partlamamış hərbi sursatlar aşkar edilərək gün sonunda partladılır.\nYeri gəlmişkən, mayın 3-dən 8-dək Tərtər, Ağdam, Füzuli, Şuşa, Qubadlı, Cəbrayıl və Zəngilanda aparılmış əməliyyat-axtarış tədbirləri zamanı piyada əleyhinə 23, tank əleyhinə 12 mina və 104 partlamamış hərbi sursat aşkarlanaraq zərərsizləşdirilib. Nəticədə 93 hektara yaxın ərazi mina və partlamamış hərbi sursatlardan təmizlənib. Amma görüləsi çox iş var. Təki sağlıq olsun. Minatəmizləyənlərimiz səhv etməsin təki.\nBakıda nəqliyyatın hərəkəti iflic oldu - SƏBƏB-FOTO\nKonsert təşkil edən restoranlara SƏRT XƏBƏRDARLIQ\nƏlilliyin təyini ilə bağlı daha bir YENİLİK\n11:3020 iyun seçkilərində 10 noyabr qalib gəldi


03:42 / 24 İyun 2022\nEnsefalopatiya baş beynin müxtəlif etiologiyalı xroniki, tədricən proqressivləşən beyin qan dövranının pozulması nəticəsində zədələnməsidir.\nDissirkulyator ensefalopatiya koqnitiv funksiyaların hərəki və emosional sferalarla müştərək olaraq pozulması şəklində özünü göstərir. Bu təzahürlərin ağırlığından asılı olaraq dissirkulyator ensefalopatiya 3 mərhələyə bölünür.\nDissirkulyator ensefalopatiya diaqnozunu dəqiqləşdirmək üçün aparılan müayinələrin siyahısında oftalmoskopiya, elektroensefaloqrafiya, reoensefaloqrafiya, exoensefaloqrafiya, boyun damarlarının rəngli doppleroqrafiyası, beyin damarlarının dupleks skanasiyası və baş beynin maqnit-rezonans tomoqrafiyası daxildir.\nDissirkulyator ensefalopatiya hipotenziv, damargenişləndirici, antiaqreqant, neyroprotektiv və digər qrup preparatların fərdi seçilmiş kombinasiyasının köməyi ilə müalicə olunur.\nDissirkulyator ensefalopatiya nevrologiyada geniş yayılmış bir xəstəlikdir. Statistikaya görə dünya əhalisinin təxminən 5-6%-i DEP xəstəliyindən əziyyət çəkir. Kəskin insultlar, beyin damarlarının qüsur-ları və anevrizmaları ilə birlikdə DEP nevrologiyanın damar patologi-yalarına aid edilir və rast gəlinmə tezliyinə görə bu qup xəstəliklər ara-sında birinci yeri tutur.\nƏnənəvi olaraq DEP əsasən yaşlı adamların xəstəliyi sayılır. Lakin ürək-damar sistemi xəstəliklərinə xas olan “cavanlaşma” tendensiyası DEP-ə münasibətdə də özünü göstərir. Stenokardiya, miokard infarktı, beyin insultu ilə yanaşı, DEP 40 yaşınadək şəxslər arasında daha tez-tez rast gəlinməyə başlayıb.\nDissirkulyator ensefalopatiyanın təsnifatı. Dissirkulyator ensefalopatiya etiologiyasına görə aşağıdakı növlərə bölünür: hipertenziv;\nGediş xarakterinə görə ayırd edilir:\ntədricən proqressivləşən (klassik);\nСообщение DİSSİRKULYATOR ENSEFALOPATİYA появились сначала на TİBB DÜNYASI.


Eurosport: "Tour d’Azerbaïdjan-2017" ilin ən uğurlu layihələrindən biridir Movqe.az goal.az-a istinadən xəbər verir ki, Avropanın nüfuzlu idman kanalı "Eurosport" Beynəlxalq Velosipedçilər İttifaqının 2.1 kateqoriyalı "Tour d’Azerbaïdjan-2017" veloturu ilə bağlı statistik məlumatları açıqlayıb. Xatırladaq ki, Azərbaycan xalqının Ümummilli Lideri Heydər Əliyevin 94-cü ildönümünə həsr olunan yarışda 18 ölkədən 22 komanda mübarizə aparıb ki, onlardan da 6-sı peşəkar kontinental, "Synergy Baku" da daxil olmaqla 16-sı kontinental kollektiv olub. 5 gün ərzində iştirakçılar Bakı və Sumqayıt şəhərlərinin, həmçinin Abşeron, Qobustan, Şamaxı, Ağsu, İsmayıllı, Qəbələ, Oğuz və Şəki rayonlarının ərazilərindən keçməklə ümumilikdə 836 km məsafə qət ediblər.\nAçıqlanan hesabata əsasən, turun icmallarını aktiv şəkildə izləyən tamşaçıların sayı 16 milyona yaxın olub. Ümumilikdə isə "Eurosport" kanalına baxan 34,2 milyon tamaşaçı "Tour d’Azerbaïdjan-2017" ilə bağlı bu kanalda gedən anonslar, yayımlar və süjetlər vasitəsilə yarış haqda məlumatlar alıb. Diqqət çəkən əsas məqam veloturun 4-cü mərhələsinə digər yarış günləri ilə müqayisədə marağın daha çox olmasıdır. Əvvəlcədən də gözlənildiyi kimi, Ağsu dolaylarının marşruta əlavə edilməsi həm yarışın gedişinə, həm də izləmə sayına müsbət təsir göstərib. "Eurosport" kanalının rəsmi internet səhifəsində yarışla bağlı məlumatları izləyənlərin sayı 1 milyonu keçib. Xüsusən, "Tour d’Azerbaïdjan-2017"ni izləmək üçün 5 səbəb" adlı yazıya fransız və ispan dilli oxucular təfərindən böyük maraq göstərilib.\nYeri gəlmişkən, iyunun 15-i, Bakı vaxtı ilə saat 18:30-da "Eurosport 1" kanalında yarışla bağlı daha bir süjet efirə veriləcək və bu tamaşaçı sayının bir qədər də artacağı anlamına gəlir. "Eurosport" kanalı Beynəlxalq Velosipedçilər İttifaqının 2.1 kateqoriyalı "Tour d’Azerbaïdjan-2017" veloturunu ilin ən uğurlu layihələrindən biri kimi dəyərləndirir və konkret rəqəmlər də yarışa olan böyük marağın təzahürüdür.


Hərbçilərin maaşı niyə azaldılır?- koordinat.az\nKoordinat.az xəbər verir ki, sosial şəbəkələrdə maaşların azaldılmasına etiraz edən hərbçilərin videosu yayılır. Qarabağ qazisi, hərbi jurnalist Rey Kərimoğlunun “Facebook”da paylaşdığı videoda Silahlı Qüvvələrin Ali Baş Komandanı İlham Əliyevə müraciət edən zabit xahiş edir ki, maaşların yarıbayarı azaldılmasının qarşısı alınsın.\n“Bu, doğru deyil. Döyüş bölgəsində, qarlı, şaxtalı havada ağır şərtlər altında xidmət aparan hərbçilərə qarşı bu cür qərar qəbul edilməməlidir”, – deyə zabit gileylənir.\nQeyd edək ki, məsələ bir həftədir aktual olsa da, Nazirlər Kabineti, Maliyyə Nazirliyi və Müdafiə Nazirliyindən bu barədə hər hansı açıqlama verilməmişdi. Yanvarın 22-də, günün sonunda Maliyyə Nazirliyi açıqlama yaydı. Nazirlik bildirir ki, hərbi qulluqçuların pul və maddi təminatı “Hərbi qulluqçuların statusu haqqında” qanun əsasında həyata keçirillir. “Həmin qanunun 10.2-ci maddəsinə uyğun olaraq, döyüş şəraitində, döyüş əməliyyatlarında iştirak edən hərbi qulluqçulara həmin dövr üçün ödənilməli olan pul təminatı ikiqat hesablanır”, – deyə açıqlamada qeyd olunur.\nNazirliyin məlumatında deyilir ki, Ermənistan üzərində zəfər qazandıqdan sonra orduya cəlb edilən hərbçilərin bir hissəsi artıq tərxis edilib, bununla əlaqədar hazırda Müdafiə Nazirliyinin hərbi qulluqçularının sayının, o cümlədən “Hərbi qulluqçuların statusu haqqında” qanunun yuxarıda qeyd olunan maddəsinə uyğun ikiqat pul təminatı ilə əhatə olunan hərbi qulluqçuların sayının dəqiqləşdirilməsi zərurəti yaranıb:\nJurnalist, Qarabağ qazisi Rey Kərimoğlu “Press Klub”a açıqlamasında bildirib ki, hərbçilər bu məsələdən hədsiz narahatdır: “Döyüş bölgəsində xidmət edən zabitlərin, gizlirlərin maaşları iki qat hesablanırdı. Məsələn, 500 manat alırdısa, 1000 manat ödənilirdi. Bu günlərdə Maliyyə Nazirliyindən ön cəbhədə olan hərbi hissələrə sənəd göndərilib. Orada yazılıb ki, yanvar ayından etibarən maaşlar bir qat olacaq. Bu, qətiyyən doğru deyil. Necə ola bilər ki, Müdafiə Nazirliyində oturan zabit də, Qubadlıda qarın, şaxtanın altında xidmət aparan zabit də 600 manat alsın?!”\nRey Kərimoğlu qərarın necə, kim tərəfindən verilməsindən xəbərsiz olduğunu deyir: “Bu, sabotajdır, Azərbaycanda yaranmış birliyi pozmaq, ordumuza qarşı təxribatdır. Bu məsələyə Müdafiə Nazirliyi deyil, Nazirlər Kabineti və Maliyyə Nazirliyi cavabdehdir. Maaşların azaldılmasını millətə, dövlətə, orduya xəyanət kimi qiymətləndirirəm”.\nHərbi ekspert Ədalət Verdiyev də “Press Klub”a açıqlamasında qeyd edir ki, yayılan xəbərlər doğrudursa, bu, ölkə prezidentinin hərbi siyasətinə ziddir: “Hərbçilərin maaşlarının azaldılmasını təklif edənlər gedib döyüş bölgələrində onların hansı şəraitdə xidmət apardıqını görüb, sonra qərar versinlər. Qarda-şaxtada, palçığın, suyun içində olan hərbçiyə necə demək olar ki, maaşın yarıbayarı azaldılır? Bu şəraitdə xidmət edən zabitə, gizirə 600 manat vermək olmaz”.\nHərbi ekspert Abuzər Əbilov da maaşların azaldılmasını yanlış hesab edir: “Əvvəla, belə bir addımı atmaq çox tezdir. Həmin ərazilərdə minalanmış yerlər ciddi təhlükə deməkdir. Qoşunların dislokasiyası həyata keçirilir. Hər yan sökülmüş, dağılmış vəziyyətdədir, hərbi hissələr yoxdur, bunlar yenidən qurulmalıdır. Hərbçilər əvvəlki şəhərciklərindən uzaqda, çətin şəraitdə qalırlar. Buna görə hərbçilərin özlərinin xeyli əlavə xərci çıxır”.


«Gənc bloqqerlərin həbsdə saxlanılması Azərbaycanın müstəqil mətbuat və vətəndaş cəmiyyətinin ən son məğlubiyyətidir».\nAmerikanın Helsinki Komissiyasında Avropada Təhlükəsizlik və Əməkdaşlıq Komitəsinin sədri, senator Bencamin Kardin belə deyib.\nHelsinki Komissiyası martın 15-də bəyanat yayıb. Sənəddə bloqqerlərə qarşı hökmün qüvvədə saxlanılmasına görə Azərbaycan hökuməti kəskin tənqid edilir.\n«AYDINDIR Kİ, NƏYƏ GÖRƏ AZƏRBAYCAN BELƏ SƏCİYYƏLƏNDİRİLİB»\nSenator Kardin deyib: «Aydındır ki, ATƏT-in media azadlığı üzrə nümayəndəsi nəyə görə Azərbaycanı ATƏT regionunda ən çox jurnalistləri həbsdə saxlamaqla səciyyələndirib».\nBloqqerlər – Emin Milli və Adnan Hacızadə ötən ilin iyul ayında həbs ediliblər. Dövlət Departamentinin insan haqları hesabatında onların həbsi hökumətin təşkil etdiyi kobud bir insident kimi görünür. Hücuma məruz qalan şəxslər insident barədə polisə xəbər versələr də, qarşı tərəf sərbəst buraxılıb. Əvəzində şikayətçilər həbs edilib.\nNoyabrın 11-də məhkəmə Millini 2 il yarım, Hacızadəni isə 2 il azadlıqdan məhrum edib, onları xuliqanlıq etməkdə ittiham edib.\nHelsinki Komissiyasının sədri Floridadan konqresmen Əlsi Heystinqs deyib: «Bu hadisə, Azərbaycanda müstəqil məhkəmə sisteminin kifayət qədər azad olmadığını göstərir».\nDövlət Departamentinin hesabatına görə, hakim müdafiə tərəfin təqdim etdiyi sübut və şahidlərin ifadələrini nəzərə almayıb.\nAZƏRBAYCANA DAHA BİR ŞANS\nƏlsi Hestinqs deyib ki, «bloqqerlərin Ali Məhkəməyə kassasiya şikayəti vermək niyyəti, bu prosesə düzgün baxılması üçün Azərbaycana daha bir şans verə bilər».\nHelsinki Komissiyası dekabrın 11-də prezident İlham Əliyevə məktub göndərib, gənclərin həbs olunmasından dərin narahat olduqlarını bildirib və apelyasiya şikayətinə ədalətli baxılmasına çağırıb. Hökumətdən hələ də məktuba cavab gəlmədiyi qeyd olunur. Məktubu imzalayan senatorlar Emin Milli və Adnan Hacızadənin həbsi ilə bağlı qərarı «biabırçı məhkəmə səhvi» adlandırıblar.\nHelsinki Komissiyasının üzvü, konqresmen Robert Aderholt deyib ki, Azərbaycan rəhbərliyinin ATƏT-in mətbuat azadlığı haqda tənqidlərinə ciddi yanaşmadığını görmək narahatedicidir: «İki fəalın həbsi və məhkumluğu builki parlament seçkilərindən əvvəl ölkədə fərqli düşünənləri boğmaq əzminin göstəricisidir».\nAli Məhkəmə bloggerlər barədə qərar çıxaracaq


,.internetdə istifadəçini təmin edən təşkilat necə adlanır?\nfaiq ağayev- uşaq kimi\nbürclər aylar üzrə\nqızları necə sünnət edirlər\nsmeta nə deməkdir\nsarı saça mor balyaj\npapan nə işləyir\nmissioner nə deməkdir\nher bir insan öz ugrunun memaridir\nucuz ev necə tikmək olar\natasinin balasi hara gedirsen\nparadoks nə deməkdir\nşəhidlərin siyahısı rayonlar üzrə\nəsrar nə deməkdir\nomrum bir su kimi axir\nmir yusif sen hara\nDiqqət: Kiçik olanın daha yaxşı görməsinə kömək etmək üçün bir az daha çox işığa ehtiyacı var. Maraq: Bəs siz nə edirsiniz? Necə kömək edirsən? Arzu: Kiçik olan gözün bir az köməyə ehtiyacı var. Gəlin ona bir az işıq verək. Fəaliyyət: Sevimli gün eynəyinizi götürün və ən yaxşı üzünüzü qabağa qoymağa hazırlaşın.\n85 words 368 chars\nDiqqət: Mən həkim deyiləm, ona görə də öz həkiminizlə yoxlayın. Maraq: Bir gözüm digərindən kiçikdir. Deməli, bu reklamı oxumağa gəldikdə, mənim sizdən üstünlüyüm var. Mən bilirəm, hə? Hər halda, tezliklə optometristdə görüş təyin etməliyəm, buna görə də bunun sizinlə baş verməsində maraqlısınızsa, mənə bildirin. Arzu: Bir gözünün digərindən böyük olmasını arzulamırsan? Yaxşı, siz ezotropiya kimi tanınan ikiqat görmə xəstəliyini alan şanslı insan ola bilərsiniz. Beləliklə, bu düzəlişi əldə etmək istəyirsinizsə, dərhal bu reklamı vurun! Fəaliyyət: Bu gün görüş sifariş etmək üçün indi bizimlə əlaqə saxlayın!\nDiqqət: Tez sual? Maraq: Salam, suallarınızı eşidə bilərik. Ancaq sualınız artıq tez-tez verilən suallar bölməsində cavablandırılıbsa, ora getmək üçün bura klikləyin! Arzu: Məhsullarımız, siyasətlərimiz və ya xidmətlərimizlə bağlı hər hansı sualınız varmı? Söhbət etmək istərdik. Sifarişlə və ya məhsullarımızla bağlı sualınızla bağlı köməyə ehtiyacınız varsa, burada bizimlə əlaqə saxlayın. Fəaliyyət: Saytımıza daxil olun və FAQ bölməmizə baxın!\n108 words 519 chars


QƏFLƏTDƏ OLMAQ NƏDIR? MƏSUMLARIN (Ə) MÜBARƏK IZAHI | Muslims in Georgia\n2018-11-04 07:07:51 11954 Səhih hədislər...\nİmam Səccad (ə) buyurur: “Allahım! Muhəmməd (s) və Ali-Muhəmmədə (ə) salavat göndər, qəflət zamanı məni Səni yada salmağa yönləndir. Möhlət ruzigarında məni öz itaət yolunda işə al və dostluğunun asan yolunu mənim üçün aç ki, onunla dünya və axirətin xeyiri mənim üçün kamil olsun”. (Beytutə/Deyerler)\nAllah Təala bizləri qəflətdən xilas etsin, inşəallah!/ahliman.info\nHəzrəti Peyğəmbərin (s) hədisinə əsasən ömrünüzün boş xərclənməsində xəsis və paxıl olun!